MADC hnuaia 07- Chakhei MDC Constituency By- Election- ah tluang takin Vote thlak zawh a ni,"1007/2024-2025 Dated Siaha, 28th   June, 2024 : Mara Autonomous District Council (MADC) hnuaia 07- Chakhei biala  Member of District Council (MDC) seat ruak hnawh khah nana by-election buatsaihah vawin khan  tluang takin vote thlak zawh a ni. Pu K. Hrahmo, 07- Chakhei bialtu MDC ni thin chuan Mizoram MLA Inthlanpui, 2023-ah 40-Palak (ST) Assembly Constituency aṭanga thlan tlin a nih avangin 07- Chakhei MDC seat hi a chhuahsan a,  he seat ruak hnawh khah nan hian by-election hi buatsaih a ni . 07- Chakhei MDC  bial chhunga polling station pali - Chheihlu, Chakhei, Chakheitlah leh Siasi ah te by-election vote thlak hi kalpui a ni a. Inthlan chuhtu candidate mi pathum-  Albert TT. Sachu (BJP), T.Essa (ZPM)  leh K.C Ngobei ( MNF) te an awm a ni. 07- Chakhei bial MDC by-election-ah hian Electronic Voting Machine (EVM) hmangin zing dar 7-ah vote thlak ṭan ni niin, tlai dar 5 thlengin vote thlak hun hawn a ni a. Vote awm zawng zawng hi  1875  (mipa- 916 leh hmeichhia -959) niin vote 1592 (mipa 783 leh hmeichhia 809) a tla in, vote tla hi  za zelah 84.91 a ni. 07 - Chakhei bial MDC by-election-a vote tlate hi July ni 2, 2024 (Thawhlehni) chawhma dar 10-ah chhiar a ni ang. Vote tlak dan kimchang hi  hnuaia link ah en theih a ni Turnout.pdf Attachment Loading attachment...",Dated: 28 th Jun 24 5:33 PM,https://dipr.mizoram.gov.in/post/madc-hnuaia-07-chakhei-mdc-constituency-by-election-ah-tluang-takin-vote-thlak-zawh-a-ni